根據政府當局喺2004年向香港立法會財務委員會工務小組委員會提交嘅文件，喺九龍塘興建消防局同救護站嘅其中一個原因係要解決樂富、筆架山同九龍塘消防同救護設施唔足嘅問題，皆因上述地區係「樓宇稍為密集地區」，而最就近嘅消防局都較偏遠，唔符合香港消防處有關消防車輛須喺接獲樓宇火警召喚後，喺六分鐘內抵達火警現場嘅政策（由馬頭湧消防局、石硤尾消防局同黃大仙消防局到達九龍塘一程需時約8分鐘）。